ที่ประชุมคณะรัฐมนตรี รับทราบรายชื่อคณะกรรมาธิการวิสามัญเพื่อศึกษาแนวทางการแก้ไขรัฐธรรมนูญเรียบร้อยแล้ว
ที่ประชุมคณะรัฐมนตรี รับทราบรายชื่อคณะกรรมาธิการวิสามัญเพื่อศึกษาแนวทางการแก้ไขรัฐธรรมนูญเรียบร้อยแล้ว นางสาวรัชดา ธนาดิเรก รองโฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า ที่ประชุมรับทราบแต่งตั้งคณะกรรมาธิการวิสามัญเพื่อศึกษาแนวทางการแก้ไขรัฐธรรมนูญ ประกอบด้วย 49 คน เป็นสัดส่วนรัฐบาล 12 คน จากพรรคร่วมรัฐบาล 18 คน และพรรคฝ่ายค้าน 19 คน โดยในสัดส่วนของรัฐบาล 12 คน แบ่งเป็น 6 คน เป็นวิปพรรคร่วม และจากคณะรัฐมนตรี 6 คน ประกอบด้วย นายปกรณ์ นิลประพันธ์ เลขาฯกฤษฎีกา ,ศาสตราจารย์ วุฒิสาร ตันไชย เลขาธิการสถาบันพระปกเกล้า ,นายไพบูลย์ นิติตะวัน ส.ส.พรรคพลังประชารัฐ ,คุณหญิงณัฐิกา อังอุบลกุล นักธุรกิจ ,นายกฤช เอื้อวงศ์ รองเลขาธิการคณะกรรมการการเลือกตั้ง (กกต.) และศาสตราจารย์อุดม รัฐอมฤต อดีตกรรมการร่างรัฐธรรมนูญ